SIA „Līvānu siltums“

informācija pretendentiem par iespēju slēgt līgumus par koksnes kurināmā piegādi

siltumenerģijas ražošanai 2020./2021.gada apkures sezonā

1. Vispārīgā informācija

1.1. Pasūtītājs:

**SIA “Līvānu siltums”**

Adrese: Zaļā iela 39, Līvāni, Līvānu novads, LV – 5316

Reģ. Nr.: 40003482591

Tālruņa Nr.: 65307240, e-pasts: livanu\_siltums@livanusiltums.lv

Kontaktpersona: katlu mājas vadītājs Voldemārs Seilis,

 m.t. 28318643, e-pasta adrese : voldemars3@inbox.lv.

1.2. Kurināmā veids, ko plāno iegādāties Pasūtītājs: koksnes šķelda.

 1.2.1. Koksnes šķeldu raksturojošie rādītāji norādīti tehniskajā specifikācijā.

 1.2.2. Kopējais paredzamais koksnes šķeldas piegādes apjoms 2020./2021.gada apkures sezonai (no 2020.gada oktobra līdz 2021.gada aprīlim) 40 000 (četrdesmit tūkstoši) beramie kubikmetri.

 1.2.3. Līguma izpildes vieta - koksnes šķeldas piegādes vieta: SIA „Līvānu siltums“ katlu māja, Celtniecības ielā 7a, Līvāni, Līvānu novads.

 1.2.4. Līguma izpildes laiks: no 2020.gada oktobra līdz 2021.gada aprīlim saskaņā ar individuālo piegādes grafiku katram Piegādātājam.

2. Prasības pretendentiem

2.1. Prasības Pretendenta kvalifikācijai:

 2.1.1. Uz Pretendentu neattiecas Sabiedrisko pakalpojumu sniedzēju iepirkumu likuma 48.panta 2. un 4.daļā minētie izslēgšanas noteikumi.

 2.1.2. Pretendentam ir tehniskās iespējas saražot un piegādāt kurināmo atbilstoši tehniskajai specifikācijai un Pretendenta piedāvājuma apjomam. Pretendenta īpašumā/rīcībā ir gatavas šķeldas krājumi un/vai izejmateriālu (koksnes, kokapstrādes atkritumu) krājumi, to kvalitāte atbilst pretendenta piedāvātas šķeldas kvalitātei atbilstoši tehniskajā specifikācijā iekļautajām prasībām, un šādu krājumu apjoms ir pietiekošs Pretendenta piedāvājuma izpildes nodrošināšanai.

3. Piedāvājuma sagatavošana un iesniedzamie dokumenti

3.1. Piedāvājumu sagatavošanas un iesniegšanas kārtība:

 3.1.1. Pretendentam ir jāiesniedz piedāvājumu, izmantojot pievienotās formas (1.,2.pielikums).

 3.1.2. Pretendenta iesniegtais piedāvājums ir derīgs 40 dienas, skaitot no piedāvājumu iesniegšanas pēdējās dienas.

 3.1.3. Pretendents sedz visus izdevumus, kas saistīti ar piedāvājuma sagatavošanu un iesniegšanu Pasūtītājam. Piedāvājumi netiek atdoti atpakaļ Pretendentam, izņemot, ja Pretendents atsauc piedāvājumu.

 3.1.4. Piedāvājums iesniedzams:

 3.1.4.1. Nosūtot to pa pastu uz SIA ‘’Līvānu siltums’’ juridisko adresi:

 Zaļā iela 39, Līvāni, Līvānu novads, LV-5316, noradot uz aploksnes:

 - Pasūtītāja nosaukumu un adresi;

 - Pretendenta nosaukumu un adresi;

 - atzīmi ” *Piedāvājums koksnes šķeldas*  *piegādei “SIA Līvānu siltums” 2020./2021.gada apkures sezonā”.*

 3.1.4.2. E-pastā: livanu\_siltums@livanusiltums.lv kā elektroniskais dokuments, kurš ir parakstīts ar drošu elektronisko parakstu, noradot:

 - ” *Piedāvājums koksnes šķeldas*  *piegādei “SIA Līvānu siltums” 2020./2021.gada apkures sezonā”.*

 3.1.5. Piedāvājuma iesniegšanas vieta, datums, laiks un kārtība:

Ieinteresētās personas piedāvājumus var iesniegt līdz 2020. gada 2.septembrim plkst. 17:00.

 4. Piedāvājumu vērtēšana un piedāvājuma izvēles kritēriji

 4.1. Piedāvājumus Pasūtītājs izskata bez Pretendentu piedalīšanās.

4.2. Pretendenta atbilstību Sabiedrisko pakalpojumu sniedzēju iepirkumu likuma 48.panta 2. un 4.daļā minētiem izslēgšanas noteikumiem Pasūtītājs pārbaudīs publiski pieejamās datu bāzēs.

4.3. Pasūtītājs veic Pretendentu, kuri tiesīgi veikt piegādi, piedāvājumu vērtēšanu sekojošā kartībā:

 4.3.1. Pasūtītājs vērtēšanai izvēlas pretendentu piedāvājumus ar zemākām piedāvātām cenām līdz kurināmā apjomam, kas nodrošina plānoto kopējo daudzumu;

 4.3.2. Pretendentus ar zemākam piedāvātām cenām, kuriem pieejami visi resursi, Pasūtītājs aicinās uz sarunām par piegādes noteikumiem, grafiku un gala līguma cenu;

 4.3.3. Pasūtītājam nav pienākuma iepirkt kurināmo par Pretendentu piedāvājumos norādītām cenām (arī gadījumos, ja piedāvātā cena ir viszemākā no iesniegtajiem piedāvājumiem). Gadījumā, ja Pasūtītājs sarunu ceļā nevar vienoties ar Pretendentu par piegādes cenu, grafiku vai noteikumiem, Pasūtītājs ir tiesīgs noraidīt Pretendenta piedāvājumu.

 4.3.4. Pasūtītājs veic sarunas ar Pretendentiem līdz līgumu slēgšanai par nepieciešamā koksnes šķeldas iegādes apjoma nodrošināšanu.

TEHNISKĀ SPECIFIKĀCIJA

koksnes šķeldas piegādei siltumenerģijas ražošanai

**1. Koksnes šķeldu raksturojošie rādītāji:**

 1.1. koksnes šķeldas maksimālais frakciju lielums nedrīkst pārsniegt 40x30x10 mm;

1.2. koksnes šķeldas mitruma pakāpe nedrīkst pārsniegt 50%, tai jābūt svaigi šķeldotai, dabīgā krāsā un bez puvuma pazīmēm;

1.3. koksnes šķeldā nedrīkst būt citi piemaisījumi – akmeņi, metāliski priekšmeti, smiltis, bet ziemas periodā -sniegs vai ledus;

1.4. koksnes šķelda nedrīkst būt sagatavota no mežizstrādes atlikumiem (celmiem, sīkiem zariem, mizas, skujām).

**2. Piegādes apjomi:**

2.1. 40 000 beramie kubikmetri apkures sezonā (oktobris -aprīlis), tai skaitā pa mēnešiem:

 Oktobris - 5 000 Februāris - 6 000

 Novembris - 5 000 Marts - 5 000

 Decembris - 8 000 Aprīlis - 3 000

 Janvāris - 8 000

2.2. 90 – 330 beramie kubikmetri dienā atkarībā no ārā gaisa temperatūras. Piegādes apjomi saskaņojami ar katlu mājas vadītāju.

 **3. Maksimālā šķeldas uzkrāšanas laukuma ietilpība 500 kubikmetri.**

1.pielikums

SIA “Līvānu siltums”

Zaļā ielā 39, Līvāni, Līvānu novads, LV-5316

Piedāvājums koksnes kurināmā piegādei 2020./2021.gada apkures sezonai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/ pretendenta nosaukums /*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*/ reģistrācijas numurs, juridiskā adrese, tālr., e-pasts/*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 */ bankas rekvizīti /*

Pretendents garantē veikt kurināmā piegādi SIA „Līvānu siltums”, nodrošinot kvalitāti saskaņā ar tehnisko specifikāciju, un apliecina, ka tā rīcībā ir ražošanas laukumi, lai nodrošinātu šķeldas kvalitāti bez svešiem piemaisījumiem (zeme, akmeņi, dzelzs, sniegs, sasalušas šķeldas pikas u.c.), kā arī izejvielu vai gatavas produkcijas krājumi kurināmā kvalitātes prasību nodrošināšanai atbilstoši norādītājām preces veidam, kā arī mitruma prasību ievērošanai visa piegādes līguma darbības laikā.

|  |  |  |  |  |
| --- | --- | --- | --- | --- |
| **Preces nosaukums****un raksturojums** (saskaņā ar tehnisko specifikāciju) | **Vienības nosaukums**  | **Vienības cena** (EUR bez PVN) | **Vienību skaits** (piedāvātais kopējais piegādes apjoms līguma darbības laikā) | **Kopējā piedāvājuma cena** (EUR bez PVN) |
| Koksnes šķelda(no malkas un nomaļiem) | Beramais kubikmetrs  |  |  |  |
| Koksnes šķelda(no zariem) | Beramais kubikmetrs |  |  |  |

Vienības cena un kopējā piedāvājuma cena noradīta ieskaitot ražošanas, piegādes un izkraušanas izmaksas Pasūtītāja noradītajā vietā un jebkuras citas izmaksas, kas var rasties saistībā ar pasūtījuma izpildi, ievērojot visas Pasūtītāja prasības koksnes kurināmā kvalitātei un piegādei.

Piedāvājuma derīguma termiņš: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pretendenta paraksta tiesīgā amatpersona:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/ amats, vārds, uzvārds /*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/ paraksts, datums /*

2.pielikums

SIA “Līvānu siltums”

Zaļā ielā 39, Līvāni, Līvānu novads, LV-5316

Apliecinājums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/ pretendenta nosaukums /*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*/ reģistrācijas numurs, juridiskā adrese /*

Apliecinām, ka nav tādu apstākļu, kas noteikti LR likumā „Sabiedrisko pakalpojumu sniedzēju iepirkumu likums”, kas liegtu pretendentam iesniegt SIA „Līvānu siltums” piedāvājumu par kurināma piegādi.

Iesniedzot piedāvājumu par koksnes kurināmā piegādi apliecinām, ka mūsu rīcībā ir visi nepieciešami resursi paredzēto saistību izpildei piedāvātā kvalitātē, apjomā un termiņos, stingri ievērojot noteikto tehnisko specifikāciju.

**Pretendenta paraksta tiesīgā amatpersona:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/ amats, vārds, uzvārds /*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/ paraksts, datums /*